stanford-oval/wikipedia huggingface dataset:
แผ่นดินไหวในคาบสมุทรโนโตะ ค.ศ. 2007

ระวังสับสนกับ แผ่นดินไหวในคาบสมุทรโนโตะ ค.ศ. 2023 หรือ แผ่นดินไหวในคาบสมุทรโนโตะ ค.ศ. 2024
| --- | --- |
能登半島地震

แสดงแผนที่ประเทศญี่ปุ่นแสดงแผนที่จังหวัดอิชิกาวะ
เวลาสากลเชิงพิกัด: 2007-03-25 00:41:57
รหัสเหตุการณ์ ISC: 11703278
USGS-ANSS: ComCat
วันที่ท้องถิ่น: 25 มีนาคม ค.ศ. 2007 (2007-03-25) (พ.ศ. 2550)
เวลาท้องถิ่น: 9:41:48 JST (UTC+09:00)
ระยะเวลา: ประมาณ 30 วินาที
ขนาด: 6.9 Mj (6.7 Mw)
ความลึก: 11 กิโลเมตร
ศูนย์กลาง: 37°18′N 136°30′E﻿ / ﻿37.3°N 136.5°E﻿ / 37.3; 136.5
ประเภท: แผ่นดินไหวในแผ่นเปลือกโลก, รอยเลื่อนตามแนวเฉียง
พื้นที่ที่ได้รับผลกระทบ: จังหวัดอิชิกาวะ ประเทศญี่ปุ่น
ระดับความรุนแรงที่รู้สึกได้: X (อนุภาพรุนแรง) +  ชินโดะ 6+  (ความรุนแรงที่วัดโดยเครื่องมือ 6.4)
ค่าความเร่งสูงสุดของพื้นดิน: 0.96 g    945.4 Gal
สึนามิ: วัดได้ 22 เซนติเมตร
แผ่นดินถล่ม: มี
แผ่นดินไหวตาม: 500 ครั้ง 
ผู้ประสบภัย: เสียชีวิต 1 ราย บาดเจ็บ 356 คน
แผ่นดินไหวในคาบสมุทรโนโตะ ค.ศ. 2007 (ญี่ปุ่น: 能登半島地震; โรมาจิ: Noto-hantо̄ Jishin) เกิดขึ้นเมื่อวันที่ 25 มีนาคม ค.ศ. 2007 (พ.ศ. 2550) ในภูมิภาคโฮกูริกุ จังหวัดอิชิกาวะ ประเทศญี่ปุ่น ขนาด 6.9 แมกนิจูด ศูนย์กลางแผ่นดินไหวอยู่ในทะเลญี่ปุ่นใกล้กับคาบสมุทรโนโตะ เกิดแรงสั่นรุนแรงในมาตราชินโดะ 6+ ในนครวาจิมะ นครนานาโอะ และเมืองอานามิซุ มีผู้เสียชีวิต 1 รายในนครวาจิมะ และมีรายงานผู้บาดเจ็บอย่างน้อย 356 ราย
ธรณีวิทยา

แผ่นดินไหวครั้งนี้เป็นผลมาจากรอยเลื่อนตามแนวเฉียงจากข้อมูลขององค์การข้อมูลภูมิสารสนเทศประเทศญี่ปุ่นรายงานว่า รอยเลื่อนดังกล่าวยาว 21 กม. กว้าง 14 กม. แผ่นดินไหวทำให้รอยเลื่อนเปลี่ยนทิศทางไป 1.4 เมตร สถาบันวิทยาศาสตร์และเทคโนโลยีอุตสาหกรรมขั้นสูงแห่งชาติยังพบรอยเลื่อนยาวมากกว่า 18 กม. ซึ่งคาดว่าน่าจะทำให้เกิดแผ่นดินไหวครั้งนี้
แผ่นดินไหวครั้งนี้เป็นแผ่นดินไหวในแผ่นเปลือกโลกที่เกิดขึ้นในรอยต่อระหว่างแผ่นยูเรเชียและแผ่นโอค็อตสค์ ซึ่งภูมิศาสตร์ของคาบสมุทรโนโตะก็ถูกสร้างขึ้นโดยแรงกดที่ผลักดันกลุ่มตะกอนจากทางตะวันออกเฉียงใต้ลักษณะนี้ทำให้คาบสมุทรโนโตะมีรอยเลื่อนอยู่มาก ในภูมิภาคนี้เคยเกิดแผ่นดินไหวขนาด 6.6 ในจังหวัดอิชิกาวะ เมื่อวันที่ 7 กุมภาพันธ์ ค.ศ. 1993
ตั้งแต่ทศวรรษ 1990 จำนวนแผ่นดินไหวที่มีขนาด 6.0 มีจำนวนการเกิดถี่มากขึ้น นักธรณีวิทยาบางคนกล่าวว่ากิจกรรมการเกิดแผ่นดินไหวในญี่ปุ่นตะวันตกอยู่ในสถานการณ์ที่เกิดมากที่สุด 
เช่น แผ่นดินไหวใหญ่ฮันชิน ค.ศ. 1995
แผ่นดินไหวครั้งนี้คล้ายคลึงกับเหตุการณ์แผ่นดินไหวในจังหวัดฟูกูโอกะ ค.ศ. 2005 มีการประกาศว่า "แผ่นดินไหวเกิดในพื้นที่ค่อนข้างเงียบ" คือพื้นที่มีอัตราการเกิดแผ่นดินไหวไม่บ่อยนัก ซึ่งการเกิดแผ่นดินไหวสามารถเกิดขึ้นได้ทั่วประเทศญี่ปุ่นและพื้นที่โดยรอบ รอยเลื่อนที่เกิดจากแผ่นดินไหวครั้งนี้ก็ยังไม่ได้รับการจำลองผลกระทบที่จะเกิดขึ้นจากแผ่นดินไหว เนื่องจากรอยเลื่อนที่ถูกศึกษาส่วนใหญ่เป็นรอยเลื่อนที่อยู่บนบก นักธรณีวิทยาบางคนพยายามจำลองแผ่นดินไหวประเภทนี้และแผ่นดินไหวบนบก
ธรณีวิทยา > ความถี่

แผ่นดินไหวประเภทนี้คาดว่าจะเกิดขึ้นประมาณ 1 - 2 ครั้ง ในช่วง 20,000 ปี
แผ่นดินไหวหลัก

กรมอุตุนิยมวิทยาญี่ปุ่นกำหนดจุดศูนย์กลางแผ่นดินไหวไว้ในพิกัด 37.3°N, 136.5°E มีความลึก 11 กม. ครั้งแรกแผ่นดินไหวถูกประเมินขนาดไว้ที่ 7.1 แต่ต่อมาถูกปรับลดลงมาเหลือขนาด 6.9 มีค่าความเร่งสูงสุดของพื้นดิน 0.96 g แผ่นดินไหวเกิดขึ้นในบริเวณไม่มีแผ่นดินไหวใหญ่มาสักพักเรียกบริเวณนี้ว่า "ช่องว่างแผ่นดินไหว" แรงสั่นสะเทือนในนครวาจิมะใกล้เคียงกับชินโด 7 มาก เหตุการณ์ครั้งนี้เป็นครั้งแรกที่ความรุนแรงแผ่นดินไหวชินโด 6+ ถูกวัดได้ในจังหวัดอิชิกาวะ และเป็นครั้งแรกที่ความรุนแรงแผ่นดินไหวชินโด 5 หรือมากกว่าถูกวัดได้ในจังหวัดโทยามะ
แผ่นดินไหวหลัก > ผลกระทบทางธรณีฟิสิกส์

แผ่นดินไหวทำให้แผ่นดินเคลื่อนตัวไปทางทิศตะวันตกเฉียงใต้ 25 ซม. และเคลื่อนไปทางตะวันตกเฉียงเหนือของเมืองอานามิซุ 15 ซม.
แผ่นดินไหวหลัก > แรงสั่นสะเทือน

รู้สึกถึงแรงสั่นไปไกลถึงทางตอนเหนือของโอชามันเบะ จังหวัดฮกไกโด ทางทิศตะวันตกของจังหวัดฮิโรชิมะ และทางตอนใต้ของเมืองนาฮาริ จังหวัดโคจิ ซึ่งอยู่ไกลจากจุดศูนย์กลางมาก
ความเสียหาย

จากข้อมูลของสถาบันวิจัยวิทยาศาสตร์โลกและการป้องกันภัยพิบัติแห่งชาติระบุว่ารูปแบบของแรงสั่นสะเทือนของแผ่นดินไหวครั้งนี้คล้ายกับการสั่นสะเทือนของแผ่นดินไหวใหญ่ฮันชิน และแผ่นดินไหวในนอร์ธริดจ์ แรงสั่นประเภทนี้เรียกว่า "แรงสั่นสะเทือนนักฆ่า" แผ่นดินไหวก่อคลื่นพัลส์ที่มีความถี่ 1-2 วินาที การสั่นแบบนี้สร้างความเสียหายอย่างหนักให้กับอาคาร 2 ชั้น เมื่อแรงสั่นแบบนี้เดินทางถึงที่ราบที่มีพื้นดินอ่อน เช่น ที่ราบลุ่มแม่น้ำ แรงสั่นจะก่อให้เกิดความเสียหายครั้งใหญ่
ความเสียหาย > รายชื่อความเสียหาย

หญิงชราวัย 52 ปี เสียชีวิตเนื่องจากถูกโคมไฟหินญี่ปุ่นโบราณล้มทับศีรษะ ในนครวาจิมะ
รางรถไฟแบบบัลลาสต์ 25 ตัว ในสายโนโตะได้รับความเสียหายจนทำให้เกิดการบิดเบี้ยวของราง
พบรอยร้าว 22 จุดในรันเวย์ของท่าอากาศยานโนโตะ แต่ต่อมาถูกซ่อมภายในวันที่ 26 มีนาคม
ด่านเก็บเงินของถนนโนโตะ-ซาโตยามะ ไคโด พังถล่มลงมาบางส่วน ถนนได้รับการซ่อมในวันที่ 30 พฤศจิกายน
ประมาณการว่าเกิดไฟฟ้าดับ 110,000 หลัง ไม่มีน้ำปะปา 13,250 หลัง เครือข่ายโทรศัพท์บ้านได้รับความเสียหาย 260 หลัง
มีอาคารหลายแห่งขาดก๊าซหลังจากเกิดแผ่นดินไหว
เกิดปรากฏการณ์แผ่นดินเหลวในพื้นที่ชายฝั่งใกล้ศูนย์กลางและท่าเรือเมืองฮิมิ
มีราายงานผู้คนติดอยู่ในลิฟต์หลังแผ่นดินไหว
ความเสียหาย > จังหวัดอิชิกาวะ (ณ วันที่ 17 กรกฎาคม ค.ศ. 2007)

|  | จำนวนผู้ได้รับผลกระทบ> ผู้เสียชีวิต | จำนวนผู้ได้รับผลกระทบ> บาดเจ็บสาหัส | จำนวนผู้ได้รับผลกระทบ> บาดเจ็บเล็กน้อย | ความเสียหายของโครงสร้าง> เสียหายทั้งหมด | ความเสียหายของโครงสร้าง> เสียหายมาก | ความเสียหายของโครงสร้าง> เสียหายเล็กน้อย | ศูนย์ อพยพ>  | ชินโด>  |
| --- | --- | --- | --- | --- | --- | --- | --- | --- |
| อานามิซุ | 0 | 3 | 36 | 72 | 94 | 2,197 | 3 | 6+ |
| วาจิมะ | 1 | 46 | 69 | 503 | 1,057 | 9,984 | 6 | 6+ |
| นานาโอะ | 0 | 17 | 110 | 50 | 252 | 6,493 | 0 | 6+ |
| โนโตะ | 0 | 2 | 10 | 1 | 10 | 1,018 | 0 | 6- |
| นากาโนโตะ | 0 | 3 | 0 | 3 | 7 | 1,524 | 0 | 6- |
| ชิกะ | 0 | 10 | 27 | 14 | 217 | 3,385 | 1 | 6- |
| ซูซุ | 0 | 0 | 3 | 2 | 13 | 769 | 0 | 5+ |
| คาโฮกุ | 0 | 0 | 0 | 3 | 2 | 18 | 0 | 5- |
| โฮดาสึชิมิซุ | 0 | 0 | 0 | 0 | 3 | 25 | 0 | 5- |
| ฮากูอิ | 0 | 0 | 1 | 3 | 13 | 133 | 0 | 5- |
| ฮากูซัง | 0 | 0 | 0 | 0 | 0 | 1 | 0 | 4 |
| สึบาตะ | 0 | 0 | 1 | 0 | 0 | 2 | 0 | 4 |
| คางะ | 0 | 0 | 0 | 0 | 0 | 6 | 0 | 4 |
| รวมทั้งหมด | 1 | 81 | 257 | 649 | 1,655 | 24,959 | 10 | สูงสุด 6+ |
ความเสียหาย > จังหวัดโทยามะ (ณ วันที่ 28 มีนาคม ค.ศ. 2007)

|  | จำนวนผู้ได้รับผลกระทบ> บาดเจ็บสาหัส | จำนวนผู้ได้รับผลกระทบ> บาดเจ็บเล็กน้อย | ชินโด>  |
| --- | --- | --- | --- |
| โทยามะ | 1 | 0 | 5- |
| ฮิมิ | 0 | 1 | 5- |
| โอยาเบะ | 0 | 1 | 5- |
| อิมิซุ | 0 | 2 | 5- |
| ทากาโอกะ | 0 | 6 | 4 |
| อูโอซุ | 0 | 2 | 4 |
| รวมทั้งหมด | 1 | 12 | สูงสุด 5- |
สึนามิ

มีการประกาศแจ้งเตือนสึนามิทันทีหลังจากเกิดแผ่นดินไหว การเตือนภัยสึนามิรายงานว่าจะมีสึนามิพัดเข้าชายฝั่งโนโตะและชายฝั่งคางะ โดยจะมีคลื่นขนาด 22 ซม. 30 นาทีต่อมาคลื่นสึนามิก็พัดเข้าฝั่งดังกล่าว
แผ่นดินไหวตาม

ตรวจพบแผ่นดินไหวตามที่สามารถวัดได้มากกว่า 500 ครั้ง
| วันที่  (ปี-เดือน-วัน) | เวลา  (UTC) | ขนาด | ชินโด |
| --- | --- | --- | --- |
| 2007-03-25 | 09:45:50 | 4.7 (Mj) | 4 |
| 2007-03-25 | 09:52:37 | 4.5 (Mj) | 4 |
| 2007-03-25 | 15:43:34 | 4.5 (Mj) | 4 |
| 2007-03-25 | 18:11:45 | 5.3 (Mj) | 5- |
| 2007-03-26 | 07:16:36 | 5.3 (Mj) | 4 |
| 2007-03-26 | 14:46:35 | 4.8 (Mj) | 5- |
| 2007-03-26 | 18:02:53 | 4.6 (Mj) | 4 |
| 2007-03-28 | 08:08:15 | 4.9 (Mj) | 5- |
| 2007-03-28 | 13:05:31 | 4.7 (Mj) | 4 |
| 2007-04-06 | 15:18:18 | 4.3 (Mj) | 4 |
| 2007-05-02 | 20:44:38 | 4.7 (Mj) | 4 |
| 2007-06-11 | 03:45:14 | 5.0 (Mj) | 4 |
| 2008-01-26 | 04:33:00 | 4.8 (Mj) | 5- |
แผ่นดินไหวตามที่ใหญ่ที่สุดคือสีน้ำงินและแผ่นดินไหวขนาดมากว่า 4.8 ขึ้นไปเป็นสีฟ้าอ่อน
ในวัฒนธรรมสมัยนิยม

เหตุการณ์นาเอยามะ (苗山事件) เป็นตำนานเมืองเกี่ยวกับความลึกลับระหว่างการสื่อสารในเมืองนากาโนโตะกล่าวถึงปัญหาระหว่างการสัมภาษณ์ของเอ็นเอชเคกับชายคนหนึ่ง ทันทีหลังจากเกิดแผ่นดินไหว NHK กําลังถ่ายทอดการออกอากาศทางโทรทัศน์เกี่ยวกับการสัมภาษณ์ชายคนหนึ่งชื่อ นาเอยามะ (苗山) ผ่านสัญญาณโทรศัพท์ ในช่วงเวลาที่เกิดแผ่นดินไหวสถานี NHK กำลังออกอากาศรายการที่เรียกว่า "Sunday Debate" แต่เมื่อเกิดแผ่นดินไหวขึ้นสถานีได้เปลี่ยนรายการไปรายงานเกี่ยวกับแผ่นดินไหวแทน ระหว่างการรายงานนั้น NHK ได้โทรไปติดต่อศาลากลางเมืองนากาโนโตะบนคาบสมุทรโนโตะซึ่งได้รับความเสียหายจากแผ่นดินไหวครั้งนี้มาก ในเวลานั้นมีชายคนหนึ่งชื่อ นาเอยามะ (苗山) เป็นผู้รับโทรศัพท์ในศาลากลางขณะนั้น 
นักข่าวได้ถามคำถามต่าง ๆ และนาเอยามะก็ตอบคำถามด้วยความใจเย็นการสัมภาษณ์ดูเหมือนดำเนินไปด้วยความปกติ แต่ไม่นานนาเอยามะที่กำลังตอบคำถามก็เงียบลงไม่ได้พูดอะไรนักข่าวที่สังเกตเห็นความผิดปกติจึงพูดว่า "โมชิโมชิ" แต่น้ำเสียงของนาเอยามะที่ตอบกลับมากลับไม่เหมือนเสียงนาเอยามะในตอนแรก จากเสียงนาเอยามะที่ฟังดูสงบเปลี่ยนเป็นน้ำเสียงกระสับกระส่ายแตกต่างจากเสียงพูดตอนแรกอย่างสิ้นเชิง ซึ่งเหตุการณ์นี้สร้างความลึกลับและขนหัวลุกและกลายมาเป็นตำนานเมืองนากาโนโตะ
27 (แก้ความกำกวม)

27 อาจหมายถึง:
ตัวเลข, ปี
27 (ตัวเลข)
ค.ศ. 27
27 ก่อนคริสตกาล
Tetrapora (พืช)

| Tetrapora |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับชมพู่ Myrtales
วงศ์:: วงศ์ชมพู่ Myrtaceae
สกุล:: Tetrapora Tetrapora Schauer
สปีชีส์:: Tetrapora (plant)
ชื่อทวินาม
Tetrapora (plant) Schauer

Tetrapora เป็นสกุลพืชดอกที่อยู่ในวงศ์ชมพู่
ถิ่นกำเนิดอยู่ทางตะวันตกเฉียงใต้ของออสเตรเลีย
สปีชีส์:
Tetrapora floribunda (Benth.) Trudgen & Rye
Tetrapora glomerata Turcz.
Tetrapora preissiana Schauer
Tetrapora tenuiramea (S.Moore) Trudgen & Rye
Tetrapora verrucosa Turcz.
ไอโซโทปของพลูโทเนียม

พลูโทเนียม (Pu) ไม่มีไอโซโทปที่เสถียร จึงไม่มีมวลอะตอมพื้นฐาน
พลูโทเนียม-238 มีครึ่งชีวิต 87.74 ปี และปล่อยอนุภาคแอลฟาออกมา Pu-238 บริสุทธิ์สำหรับเครื่องผลิตไฟฟ้าด้วยความร้อนจากไอโซโทปรังสีซึ่งเป็นแหล่งพลังงานของยานอวกาศถูกสร้างโดยการจับยึดนิวตรอนบนเนปทูเนียม-237 แต่พลูโทเนียมจากกากเชื้อเพลิงนิวเคลียร์สามารถประกอบด้วย Pu-238 สองสามเปอร์เซ็นจาก 237Np, การสลายให้อนุภาคแอลฟาของ 242Cm, หรือปฏิกิริยา (n,2n)
พลูโทเนียม-239 เป็นไอโซโทปของพลูโทเนียมที่สำคัญมาก มีครึ่งชีวิต 24,100 ปี Pu-239 และ Pu-241 เป็นวัสดุฟิสไซล์ซึ่งหมายความว่านิวเคลียสอะตอมสามารถแตกตัวจากการชนด้วยนิวตรอนความร้อนเคลื่อนที่ช้า จะปลดปล่อยพลังงาน, รังสีแกมมา และ นิวตรอนจำนวนมากออกมา ทำให้สามารถเกิดปฏิกิริยาลูกโซ่ทางนิวเคลียร์ นำไปสู่การประยุกต์ใช้ในอาวุธนิวเคลียร์และเครื่องปฏิกรณ์นิวเคลียร์ Pu-239 สามารถสังเคราะห์จากการฉายรังสียูเรเนียม-238ด้วยนิวตรอนในเครื่องปฏิกรณ์นิวเคลียร์ นอกจากนี้ยังพบในการนำสารกัมมันตภาพรังสีมาใช้ใหม่ (nuclear reprocessing) ของเชื้อเพลิง อนึ่ง การจับยึดนิวตรอนจะสร้างไอโซปโทปที่หนักกว่าได้
พลูโทเนียม-240 มีอัตราการเกิดฟิชชันเกิดเองสูง การแผ่นิวตรอนพื้นหลังที่สูงขึ้นของพลูโทเนียมจะมาจากไอโซโทปนี้ การแบ่งเกรดพลูโทเนียมจะยึดเอาการมีอยู่ของ Pu-240 เป็นเกณฑ์: เกรดอาวุธ (< 7%), เกรดเชื้อเพลิง (7–19%) และ เกรดเครื่องปฏิกรณ์ (> 19%) เกรดที่ต่ำนั้นไม่เหมาะสำหรับอาวุธนิวเคลียร์และเครื่องปฏิกรณ์อุณหภาพ (thermal reactor) แต่สามารถเป็นเชื้อเพลิงเครื่องปฏิกรณ์นิวเคลียร์แบบเร็ว (fast reactor) Pu-240 ไม่เป็นวัสดุฟิสไซล์ แต่เป็นวัสดุต้นกำเนิด (fertile material) เช่นเดียวกับ U-238.
พลูโทเนียม-241 เป็นวัสดุฟิสไซล์ มีครึ่งชีวิต 14 ปี แต่เกิดการสลายให้อนุภาคบีตาไปเป็นอะเมริเซียม-241
พลูโทเนียม-242 ไม่เป็นวัสดุฟิสไซล์ และยิ่งไม่เป็นต้นกำเนิด (ต้องการจับยึดนิวตรอนมากกว่า 3 นิวตรอนจึงจะกลายเป็นวัสดุฟิสไซล์) มีค่าภาคตัดขวางของนิวตรอน (Neutron cross-section) ต่ำ และมีครึ่งชีวิตยาวกว่าไอโซโทปที่เบากว่า
พลูโทเนียม-244 เป็นไอโซโทปของพลูโทเนียมที่เสถียรที่สุด มีครึ่งชีวิต 80 ล้านปี ยาวนานพอที่จะพบได้ในธรรมชาติ
รูปแบบการสลาย

ยี่สิบไอโซโทปกัมมันตรังสีพลูโทเนียมต่างก็มีลักษณะเฉพาะตัว Pu-244 เสถียรที่สุด มีครึ่งชีวิต 80.8 ล้านปี Pu-242 มีครึ่งชีวิต 373,300 ปี และ Pu-239 มีครึ่งชีวิต 24,110 ปี ส่วนไอโซโทปกัมมันตรังสีที่เหลือมีครึ่งชีวิตน้อยกว่า 7,000 ปี พลูโทเนียมมีสถานะเมตา(meta state) 8 สถานะซึ่งไม่มีความเสถียรเลย (ทั้งหมดมีครึ่งชีวิตน้อยกว่า 1 วินาที)
ไอโซโทปของพลูโทเนียมมีน้ำหนักอะตอมราวๆ 228.0387 u (Pu-228) จนถึง 247.074 u (Pu-247) ไอโซโทปที่เสถียรที่สุดคือ Pu-244 มีการสลายตัวโดยฟิชชันเกิดเองและให้รังสีแอลฟาต่อมาจะให้รังสีบีตา Pu-244 จะกลายเป็นไอโซโทปยูเรเนียมและเนปจูเนียม และไอโซโทปอเมริเซียมในกระบวนการหลังรวมทั้งผลิตผลฟิชชันที่เกิดจากปฏิกิริยาฟิชชัน
การสร้างและการใช้งาน

Pu-239 เป็นวัสดุฟิสไซล์ ใช้เป็นเชื้อเพลิงนิวเคลียร์มากเป็นอันดับสองในเครื่องปฏิกรณ์นิวเคลียร์รองจาก U-235 และใช้เป็นเชื้อเพลิงมากที่สุดในส่วนฟิชชันของอาวุธนิวเคลียร์ การสร้าง Pu-239 ทำได้จาก U-238 โดยการจับยึดนิวตรอนโดยตามด้วยการสลายให้อนุภาคบีตา 2 ครั้ง
Pu-240, Pu-241, Pu-242 สามารถสร้างขึ้นจากการจับยึดนิวตรอน ไอโซโทปมวลคี่ Pu-239 และ Pu-241 มีโอกาสประมาณ 3/4 ของฟิชชันบนการจับยึดของนิวตรอนความร้อนและมีโอกาสประมาณ 1/4 ที่จะจับยึดนิวตรอนไว้ได้และเปลี่ยนเป็นไอโซปอื่น ไอโซปโทปมวลคู่เป็นวัสดุต้นกำเนิดไม่ได้เป็นวัสดุฟิสไซล์และมีความเป็นไปได้โดยรวมของการยึดจับนิวตรอน (ภาคตัดขวาง) ต่ำกว่า เพราะฉะนั้นไอโซปโทปเหล่านี้จึงมีแนวโน้มเกิดการสะสมในเชื้อเพลิงนิวเคลียร์ที่ใช้ในเครื่องปฏิกรณ์อุณหภาพที่อยู่ในทุกๆโรงผลิตไฟฟ้าพลังงานนิวเคลียร์ในปัจจุบัน ในพลูโทเนียมที่มีการนำกลับมาใช้ใหม่ในอย่างเครื่องปฏิกรณ์อุณหภาพอย่างเชื้อเพลิง MOX (MOX fuels) ก็มี Pu-240 เป็นไอโซโทปที่เป็นองค์ประกอบส่วนมาก พลูโทเนียมทุกไอโซโทปและแอกทิไนด์อื่นๆสามารถเกิดฟิชชันได้ด้วยนิวตรอนเร็ว Pu-240 มีการดูดซับนิวตรอนความร้อนปานกลางในภาคตัดขวาง การเกิดขึ้นของ Pu-241 ในเครื่องปฏิกรณ์อุณหภาพเป็นส่วนสำคัญที่มากพอๆกับการสร้าง Pu-239
Pu-241 มีครึ่งชีวิต 14 ปี และมีนิวตรอนความร้อนปานมากกว่า Pu-239 เล็กน้อยในภาคตัดขวาง ทั้งในการเกิดฟิชชันและการดูดซับ ในเชื้อเพลิงเครื่องปฏิกรณ์ นิวเคลียส Pu-241 มีแนวโน้มที่จะเกิดฟิชชันหรือจับยึดนิวตรอนมากกว่าจะสลายตัว บางครั้งก็มีการใช้ Pu-241 ตามสัดส่วนเฉพาะของการฟิชชันในเชื้อเพลิงเครื่องปฏิกรณ์อุณหภาพ อย่างไรก็ตาม ในกากเชื้อเพลิงนิวเคลียร์ที่ไม่ได้ผ่านกระบวนการนำสารกัมมันตภาพรังสีมาใช้ใหม่ในทันที แต่ใช้การระบายความร้อนเป็นเวลาหนึ่งปีหลังจากใช้ Pu-241 โดยมากหรือทั้งหมดจะสลายให้อนุภาคบีตาไปเป็นอะเมริเซียม-241 ซึ่งมีการแผ่อนุภาคแอลฟาออกมากสูงมากและยากต่อการนำไปใช้ในเครื่องปฏิกรณ์อุณหภาพ
Pu-243 มีครึ่งชีวิตเพียง 5 ชั่วโมง ก่อนที่จะสลายให้อนุภาคบีตาไปเป็นอะเมริเซียม-243 เพราะ Pu-243 มีโอกาสน้อยมากที่จะจับและเพิ่มนิวตรอนก่อนที่จะสลาย วัฏจักรเชื้อเพลิงนิวเคลียร์จึงไม่สร้าง Pu-244 ที่อยู่ได้นานที่สุดในปริมาณมาก
Pu-238 ไม่ได้เป็นผลิตภัณฑ์ปกติที่ผลิตเป็นจำนวนมากในวัฏจักรเชื้อเพลิงนิวเคลียร์ แต่ส่วนหนึ่งที่ผลิตจากเนปทูเนียม-237 โดยการจับยึดนิวตรอน (ปฏิกิริยานี้สามารถใช้ร่วมกับเนปทูเนียมบริสุทธิ์ในการผลิต Pu-238 ที่ค่อนข้างจะเป็นอิสระจากไอโซโทปอื่นๆของพลูโทเนียมอีกด้วย สำหรับใช้ในเครื่องผลิตไฟฟ้าด้วยความร้อนจากไอโซโทปรังสี) โดย (n, 2n) ปฏิกิริยาของนิวตรอนเร็วใน Pu - 239 หรือโดยการสลายให้อนุภาคแอลฟาของคูเรียม-242 ซึ่งถูกสร้างโดยจับยึดนิวตรอนจาก Am-241 มันมีนิวตรอนความร้อนตัดตามขวางที่สำคัญสำหรับการฟิชชัน แต่ก็มีแนวโน้มที่จะจับยึดนิวตรอนและกลายเป็น Pu-239.
ก้อนพลูโทเนียม-238 ที่เรืองแสงขึ้นเอง ใช้สำหรับเครื่องผลิตไฟฟ้าด้วยความร้อนจากไอโซโทปรังสี
ไอโซเทรติโนอิน

| --- | --- |


ข้อมูลทางคลินิก
ชื่อทางการค้า: แอคคูเทน, ไอโซเทน และอื่นๆ
AHFS/Drugs.com: โมโนกราฟ
MedlinePlus: a681043
ข้อมูลทะเบียนยา:  TH Ya&You: Isotretinoin  US FDA: Isotretinoin 
ระดับความเสี่ยงต่อทารกในครรภ์:  AU: X (ความเสี่ยงสูง)   US: X (มีอันตราย)   
ช่องทางการรับยา: ปาก, แต้มเฉพาะจุด
รหัส ATC: D10AD04 (WHO) 
กฏหมาย
สถานะตามกฏหมาย:  AU: S4 (ต้องใช้ใบสั่งยา)   CA:  ℞-only   UK: POM (Prescription only)   US: ℞-only   In general: ℞ (Prescription only) 
ข้อมูลเภสัชจลนศาสตร์
การจับกับโปรตีน: 99.9%
การเปลี่ยนแปลงยา: ตับ
ครึ่งชีวิตทางชีวภาพ: 10–20 ชั่วโมง
การขับออก: ปัสสาวะและอุจจาระ
ตัวบ่งชี้
 ชื่อตามระบบ IUPAC (2Z,4E,6E,8E)-3,7-Dimethyl-9-(2,6,6-trimethylcyclohex-1-en-1-yl)nona-2,4,6,8-tetraenoic acid 
เลขทะเบียน CAS: 4759-48-2 Y
PubChem CID: 5282379
IUPHAR/BPS: 7600
DrugBank: DB00982 Y
ChemSpider: 4445539 Y
UNII: EH28UP18IF
KEGG: D00348 Y
ChEBI: CHEBI:6067 Y
ChEMBL: CHEMBL547 Y
ECHA InfoCard: 100.022.996 
ข้อมูลทางกายภาพและเคมี
สูตร: C20H28O2
มวลต่อโมล: 300.44 g/mol g·mol−1
แบบจำลอง 3D (JSmol): Interactive image
 SMILES O=C(O)\C=C(/C=C/C=C(/C=C/C1=C(/CCCC1(C)C)C)C)C 
 InChI InChI=1S/C20H28O2/c1-15(8-6-9-16(2)14-19(21)22)11-12-18-17(3)10-7-13-20(18,4)5/h6,8-9,11-12,14H,7,10,13H2,1-5H3,(H,21,22)/b9-6+,12-11+,15-8+,16-14- Y Key:SHGAZHPCJJPHSC-XFYACQKRSA-N Y 
  (verify)
 สารานุกรมเภสัชกรรม
ไอโซเทรติโนอิน (Isotretinoin) หรือชื่อทางการค้าเช่น แอคคูเทน (Accutane), แอคโนติน (Acnotin), ไอโซเทน (Isotane) เป็นยาหลักที่ใช้รักษาสิวขั้นรุนแรง และถูกใช้ในการรักษาโรคผิวหนังอื่นเช่นมะเร็งผิวหนัง, โรคเด็กดักแแด้, โรคหนังตาย และโรคผิวหนังเกล็ดปลา ยานี้เป็นยาประเภทเรตินอยด์ที่เกิดจากพันธะทางเคมีของวิตามินเอซึ่งมีอยู่ปริมาณเล็กน้อยในร่างกายตามธรรมชาติ ไอโซเมอร์ของไอโซเทรติโนอินมีชื่อว่า "เทรติโนอิน" ซึ่งเป็นยารักษาสิวเช่นกัน
ยาไอโซเทรติโนอินถูกใช้เพื่อรักษาสิวขั้นรุนแรง ยาจะกดการทำงานของต่อมไขมัน, ลดปริมาณเชื้อแบคทีเรีย Cutibacterium acnes ซึ่งเป็นสาเหตุของสิว, ลดการอักเสบของสิว และยับยั้งการสร้างคอมีโดน ยาไอโซเทรติโนอินมีทั้งแบบยากินและแบบยาแบบแต้มเฉพาะจุด ควรเก็บรักษายาไว้ในที่เย็นและแห้ง
ไอโซเทรติโนอินถูกจดสิทธิบัตรในปีค.ศ. 1969 และได้รับอนุมัติให้ใช้งานทางการแพทย์ในปีค.ศ. 1982 และกลายเป็นยาขายดีในหลายประเทศ ไอโซเทรติโนอินเป็นยาควบคุมพิเศษ ต้องมีใบสั่งจากแพทย์จึงจะจ่ายยาได้
การใช้ยา

ขนาดยาที่เหมาะสมในการรักษาสิวขั้นรุนแรงอยู่ที่ 0.5–1 มก./กก./วัน ดังนั้นผู้ป่วยสิวขั้นรุนแรงควรทานยาเม็ดขนาด 20-30 มิลลิกรัม วันละสองครั้ง ส่วนขนาดยาที่เหมาะสมในการรักษาสิวขั้นปานกลางอยู่ที่ 0.3-0.4 มก./กก./วัน โดยควรใช้ยาต่อเนื่อง 16-32 สัปดาห์ ทั้งนี้ การใช้ยาขนาดยาที่ต่ำที่น้อยกว่า 20 มิลลิกรัมต่อวัน ถือเป็นขนาดยาที่ไม่แนะนำให้ใช้ในกรณีผู้ป่วยทั่วไป ซึ่งจะเพิ่มอัตราการกลับเป็นสิวซ้ำของผู้ป่วยเมื่อเทียบกับการใช้ยาในขนาดปกติ
ผลจากการใช้ยา

ผลของยานี้จะเห็นชัดเจนหลังเริ่มใช้ยาต่อเนื่อง 2-3 สัปดาห์ขึ้นไป ซึ่งในระยะแรกของการใช้ยาอาจพบอาการสิวเห่อเพิ่มขึ้นได้ ควรใช้ยาต่อเนื่องจนครบระยะเวลาที่แพทย์สั่งใช้ ผลข้างเคียงทั่วไปอื่นๆได้แก่ ภาวะโลหิตจาง, ปวดในข้อ, อาการปากแห้ง, ผิวหนังแห้งเปราะบาง และเพิ่มความเสี่ยงผิวไหม้จากการออกแดด ผลข้างเคียงที่พบน้อยรายได้แก่ มีสิวขึ้นและปวดกล้ามเนื้อ, ปวดหัว เป็นต้น สตรีมีครรภ์ห้ามใช้ยานี้เนื่องจากอาจก่อให้เกิดความพิการของทารกแรกเกิด สตรีให้นมบุตรควรงดใช้ยานี้เช่นกันเนื่องจากอาจทำให้ทารกมีพัฒนาการช้าลง ผู้ใช้ยานี้ห้ามตั้งครรภ์หรือบริจาคเลือดในเวลาหนึ่งเดือนหลังเลิกใช้ยา ยานี้อาจหยุดยั้งการเจริญของกระดูกยาวของเยาวชน ซึ่งส่งผลให้ส่วนสูงไม่เพิ่ม
ไพบูลย์ มุสิกโปดก

| ไพบูลย์ มุสิกโปดก จ> ภ. |
| --- | --- |

เกิด: 15 พฤษภาคม พ.ศ. 2460
เสียชีวิต: 27 มิถุนายน พ.ศ. 2551 (91 ปี) จังหวัดพิษณุโลก ประเทศไทย
อาชีพ: นักเขียน ช่างภาพ
สัญชาติ:  ไทย
ไพบูลย์ มุสิกโปดก (15 พฤษภาคม พ.ศ. 2460 ที่จังหวัดเชียงใหม่ — 27 มิถุนายน พ.ศ. 2551) เป็นศิลปินแห่งชาติ สาขาทัศนศิลป์ (ภาพถ่ายศิลปะ) สร้างผลงานต่อเนื่องมากกว่า 45 ปี โดยผลงานจะเน้นเรื่องวัฒนธรรม ที่มีสาระและความสุนทรีย์ ทำให้ผู้ชมเกิดอารมณ์สะเทือนใจ และอิ่มเอมกับความงามของภาพแต่ละชุด จนได้รับรางวัลยอดเยี่ยมและรางวัลเหรียญทองภาพถ่ายจากต่างประเทศถึง 11 รางวัล  และได้รับยกย่องเป็นผู้มีผลงานดีเด่นทางด้านวัฒนธรรมสาขาทัศนศิลป์ (ภาพถ่าย) พ.ศ. 2539  นอกจากนี้ยังเป็นผู้บุกเบิกแปลตำราการถ่ายภาพของไทยเพื่อใช้ในสถานศึกษาหลายแห่งในปัจจุบัน และเป็นวิทยากรด้านวิชาการถ่ายภาพทั้งภาคทฤษฎีและปฏิบัติอย่างสม่ำเสมอตลอดมา
ไพบูลย์ มุสิกโปดก ได้เสียชีวิตแล้วเมื่อวันที่ 27 มิถุนายน พ.ศ. 2551 ที่อำเภอพรหมพิราม จังหวัดพิษณุโลก อันเป็นจังหวัดที่ใช้เป็นที่พำนักช่วงบั้นปลายของชีวิต
ผลงานที่สำคัญในอดีต

คณะกรรมการผู้ก่อตั้งสมาคมถ่ายภาพแห่งประเทศไทย (ในพระบรมราชูปถัมภ์)  และทำงานให้กับสมาคมเป็นเวลา 12 ปีเศษ
อนุกรรมการบัญญัติศัพท์  สาขาวิชาการถ่ายภาพของราชบัณฑิตยสถาน
ช่างภาพบันทึกภาพเหตุการณ์ของหอจดหมายเหตุแห่งชาติ กรมศิลปากร
ถ่ายภาพภูมิทัศน์เพื่อส่งเสริมการท่องเที่ยวและตัดสินการประกวดภาพเนื่องในโครงการการท่องเที่ยว
ผู้แทนของประเทศในการประชุมนักศิลปะและนักถ่ายภาพแห่งประเทศอาเซียน
แปลตำราวิชาการถ่ายภาพภาษาอังกฤษมาเป็นภาษาไทยเป็นจำนวน 9  เล่ม ตำราภาษาไทยเหล่านี้ได้รับความนิยมอย่างสูงแก่ผู้สนใจและจำหน่ายหมดไปในเวลาอันรวดเร็ว บางเล่มสถาบันการศึกต่าง ๆ ได้นำไปเป็นตำราเพื่อประกอบการเรียนด้วย
วิทยากรบรรยายพิเศษให้แก่สถาบันการศึกษาและชมรมการถ่ายภาพหลายแห่งอาทิ จุฬาลงกรณ์มหาวิทยาลัย  มหาวิทยาลัยศรีนครินทรวิโรฒ (ประสานมิตร, พระนคร, พิษณุโลก, ราชบุรี)  มหาวิทยาลัยมหิดล, ศิริราช, มหาวิทยาลัยเชียงใหม่, มหาวิทยาลัยเอแบค, มหาวิทยาลัยกรุงเทพ, บริษัทปูนซีเมนต์ไทย, บริษัทเอสโซ่, สโมสรโรตารี่สวนหลวง ฯลฯ
ผลิตสไลด์สีชุด “ของดีเมืองไทย”  โดยถ่ายภาพสวย ๆ ของวัดวาอาราม ภูมิทัศน์เมืองไทย และวัฒนธรรมขนบธรรมเนียมประเพณี  เป็นการอวดเมืองไทยส่งจำหน่ายในประเทศและต่างประเทศ
เป็นที่ปรึกษาสมาคมถ่ายภาพหลายแห่ง
เกียรตินิยมทางการถ่ายภาพ

เกียรตินิยมขั้น A.R.P.S. จาก Royal Photographic Society Of Great Bittlan  ( สมาคมถ่ายภาพหลวงแห่งประเทศอังกฤษ)
เกียรตินิยมขั้น E.FIAP จาก Fe’de’ration Internationale de I’ Art Photographic ( สหพันธ์ศิลปะการถ่ายภาพนานาชาติยุโรป)
เกียรตินิยม Hon.F.RPST จากสมาคมถ่ายภาพแห่งประเทศไทย (ในพระบรมราชูปถัมภ์)
เกียรตินิยม  Hon.FSCC จากสมาคมถ่ายภาพสยามคัลเลอร์สไลด์
เกียรตินิยม  Hon.F.PST  จากสมาคมถ่ายภาพกรุงเทพฯ
ผลงานการถ่ายภาพที่ได้รับรางวัล

ภาพขาว-ดำ  ประเภทภาพพระบาทสมเด็จพระปรมินทรมหาภูมิพลอดุลยเดช ในวาระทรงขึ้นครองราชย์  ได้รับรางวัลชนะเลิศในการประกวดภาพของโกดัก ภาพนี้เป็นภาพโบราณถ่ายเมื่อ 50 ปีมาแล้ว
ภาพขาว-ดำ ประเภทภาพนิ่งบันไดสีอ่อนได้รับรางวัลยอดเยี่ยมในการประกวดภาพถ่ายของกรมศิลปากร
ภาพขาว-ดำ “ข้างคลองบางซื่อ”  ได้รับรางวัลเหรียญทองของสมาคมถ่ายภาพแห่งประเทศไทย และได้รับรางวัลเหรียญเงินในการประกวดภาพของโกดักที่ประเทศเยอรมนี
ภาพขาว-ดำ บันไดสีอ่อนชื่อ  “ฟากฟ้าบางปู”  ได้รับรางวัลเหรียญทองจากสมาคมถ่ายภาพประเทศไทย
ภาพขาว-ดำ  บันไดสีอ่อนชื่อ “วัฏสงสาร” ได้รับเหรียญทองจากสมาคมถ่ายภาพแห่งประเทศไทย และรางวัลชนะเลิศในการประกวดภาพของโกดักที่ประเทศแคนาดา
ภาพถ่ายและสไลด์สี ได้รับรางวัลเหรียญเงินรางวัลชมเชยอีกหลายรางวัลจากการประกวดภาพนานาชาติทั้งในประเทศและต่างประเทศ
เครื่องราชอิสริยาภรณ์

พ.ศ. 2548 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์
8 เทพอสูรมังกรฟ้า (แก้ความกำกวม)

8 เทพอสูรมังกรฟ้า สามารถหมายถึง:
8 เทพอสูรมังกรฟ้า วรรณกรรมชิ้นหนึ่งของ กิมย้ง
ภาพยนตร์

The Battle Wizard ภาพยนตร์ที่ออกฉายในปี 1977
8 เทพอสูรมังกรฟ้า ภาพยนตร์ที่ออกฉายในปี 1982
8 เทพอสูรมังกรฟ้า ภาพยนตร์ที่ออกฉายในปี 1994
ละครโทรทัศน์

8 เทพอสูรมังกรฟ้า ละครโทรทัศน์ที่ออกอากาศในปี 1982
8 เทพอสูรมังกรฟ้า ละครโทรทัศน์ที่ออกอากาศในปี 1990
8 เทพอสูรมังกรฟ้า ละครโทรทัศน์ที่ออกอากาศในปี 1997
8 เทพอสูรมังกรฟ้า ละครโทรทัศน์ที่ออกอากาศในปี 2003
8 เทพอสูรมังกรฟ้า ละครโทรทัศน์ที่ออกอากาศในปี 2013
วิดีโอเกม

Dragon Oath เกม MMORPG ที่มีเนื้อหาเกี่ยวข้องกับมวนิยายเรื่องนี้
โล ฮาร์ดือ

ชาร์ลอตเต โล ฮาร์ดือ (11 มกราคม ค.ศ. 1898 – 23 เมษายน ค.ศ.1938) เป็นนักแสดงและนักแสดงละครเงียบหญิงชาวเยอรมัน หลังจากนั้นชาร์ลอตเตก็ได้เสียชีวิตที่London
ภาพยนตร์ที่ได้รับการคัดเลือก

Catherine the Great (1920)
Wibbel the Tailor (1920)
Berlin W. (1920)
Jim Cowrey is Dead (1921)
Raid (1921)
The Old Ballroom (1925)
Road to Rio (1931)
บรรณานุกรม

Weniger, Kay. 'Es wird im Leben dir mehr genommen als gegeben ...' Lexikon der aus Deutschland und Österreich emigrierten Filmschaffenden 1933 bis 1945. ACABUS Verlag, 2011.
แหล่งข้อมูลอื่น

โล ฮาร์ดือ ที่อินเทอร์เน็ตมูวีเดตาเบส
Antennellopsis

| Antennellopsis |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: ไนดาเรีย Cnidaria
ชั้น:: ไฮโดรซัว Hydrozoa
อันดับ:: Leptothecata Leptothecata
วงศ์:: Halopterididae Halopterididae Jäderholm, 1896
สกุล:: Antennellopsis Antennellopsis Jäderholm, 1919
สปีชีส์:: Antennellopsis integerrima
ชื่อทวินาม
Antennellopsis integerrima Jäderholm, 1919

Antennellopsis เป็นสกุลของไฮโดรซัวที่อยู่ในวงศ์ Halopterididae มีเพียงสปีชีส์เดียวคือ Antennellopsis integerrima
สปีชีส์นี้พบในญี่ปุ่น นิวซีแลนด์
Antennella

| Antennella |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: ไนดาเรีย Cnidaria
ชั้น:: ไฮโดรซัว Hydrozoa
อันดับ:: Leptothecata Leptothecata
วงศ์:: Halopterididae Halopterididae
สกุล:: Antennella Antennella Allman, 1877
สปีชีส์:: Antennella
ชื่อทวินาม
Antennella Allman, 1877

Antennella เป็นสกุลของไฮโดรซัวที่อยู่ในวงศ์ Halopterididae.
สกุลมี การกระจายทั่วโลก
สปีชีส์ในสกุล ได้แก่:
Antennella allmani Armstrong, 1879
Antennella ansini Peña Cantero & García Carrascosa, 2002
Antennella armata Galea, 2010
Anthoptilidae

| Anthoptilidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: ไนดาเรีย Cnidaria
ชั้น:: แอนโธซัว Anthozoa
อันดับ:: Pennatulacea Pennatulacea
วงศ์:: Anthoptilidae Anthoptilidae
สปีชีส์:: Anthoptilidae
ชื่อทวินาม
Anthoptilidae 

Anthoptilidae เป็นวงศ์ของปะการังที่อยู่ในอันดับ Pennatulacea
สกุลในวงศ์นี้ ได้แก่:
Anthoptilum Kölliker, 1880
Benthoptillum Verrill, 1885